cyanic-selkie/wikianc huggingface dataset:
Պոնչո
Պատմություն
Մոդելագործները 1960-ական թվականներին ընդօրինակեցին  Հարավային Ամերիկայի ավանդական ատրիբուտները։ Ժամանակակից պոնչոները  շատ քիչ նմանություն ունեն իրենց նախատիպին։ Հավանաբար պահպանվել է միայն գլխի համար բացվածքով ու առանց թևքերի կլոր վզով գործվածքի տեսակները։
Պոնչոյի տեսակներ
Իր հասարակ ձևով պոնչոն իրենից ներկայացնում է կենտրոնում վզի բացվածքով մի մեծ կտոր, և հաճախ ունի հավելյալ  կտորներ,  որոնք օգտագործվում են գլխարկի համար ։. Անջրանցիկ պոնչոները սովորաբար ամրացվում են ճարմանդներով,  ծածկում են  կոնքերը, երբ պոնչոն գցված է ձեռքերի  բացվածքով մարմնի վրա, դրանցից շատերն ունեն  քամուց և անձրևից պաշտպանող գլխարկներ։
Սոլովի (գյուղ, Ռուդնյանսկի շրջան)
Սոլովի (Соловьи), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Պոնչո
Պոնչոյի տեսակներ
Այլընտրանքային պոնչոներն այժմ մշակվում են որպես նորաձևության նմուշներ։ Նրանք ունեն միևնույն ձևը, բայց պատրաստված են տարբեր նյութերից։ Դրանք նախատեսված են նորաձև տեսք ունենալու և ջերմություն ապահովելու համար, և միաժամանակ  շնչող և հարմարավետ են քամուց և  անձրևից պաշտպանելու համար։ Դրանք հաճախ պատրաստվում են բրդից կամ թելից, որոնք գործված են շյուղերով  կամ հելյունով։ Տոնական նախշով կամ ծաղիկներով պոնչո կարելի է կրել նաև հատուկ միջոցառումների  ժամանակ։
Սոլովի (գյուղ, Ռուդնյանսկի շրջան)
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Մեցավեռե
Մեցավեռե (Metsavere), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 42 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Վենդռա շրջանի բնակավայրեր Կատեգորիա:Էստոնիայի գյուղեր
Նորի
Նիհոնգո տարբերակի կարմիր ջրիմուռների տարբեր ուտելի տեսակների ճապոնական անվանումն է, ներառյալ, հատկապես, Porphyra tenera Kjellm․ տեսակը և Porphyra yezoensis Ueda, երբեմն իռլանդերենով կոչվում է լավեր (անգլ.՝ laver):
Նորի տերմինը վերաբերում է նաև այս ջրիմուռներից պատրաստված արտադրանքներին։ Վերջնական արտադրանքը պատրաստվում է ջրիմուռը ջախջախելով, ապա չորացնելով ցանցի վրա, որից հետո այն հիշեցնում է կանաչ թուղթ։ Այս թիթեղները օգտագործվում են ճապոնական և կորեական խոհանոցների պատրաստման մեջ։ Նորին ռոլլերի մի մասն է, երբեմն դրանք մատուցում են առանձին, կամ մանր կտրատում և խառնում համեմունքների հետ։
Յորքի համաձայնագիր
Յորքի համաձայնագիր, 1237 թվականի սեպտեմբերի 25-ին Յորքում Անգլիայի թագավոր Հենրի III-ի ու Շոտլանդիայի թագավոր Ալեքսանդր II-ի միջև կնքված պայմանագիր, որը հաստատում էր, որ Նորթումբերլենդը, Քումբերլենդն ու Ուեսթմորլենդը ենթարկվում էին անգլիական իշխանությանը։ Հստակեցրել է անգլո-շոտլանդական սահմանն այնպես, որ այն համարյա անփոփոխ է մնացել մինչ մեր օրերը (միակ փոփոխությունը վերաբերել է Վիճելի տարածքներին ու Բերվիք-ըփոն-Թվիդին) ։ Համաձայնագիրը մանրամասն ներկայացրել է մի քանի ֆեոդալական սեփականությունների ապագա կարգավիճակն ու հստակեցրել ևս մի քանի հարց երկու թագավորների համար՝ պատմականորեն վերջ դնելով դեպի հարավ սահմանն ընդարձակելու շոտլանդական թագավորության փորձերին։
Համաձայնագիրը երկու թագավորների միջև շարունակական հարաբերությունների ընթացքում ձեռք բերված մի շարք պայմանավորվածություններից մեկն էր։ Պապական ներկայացուցիչ Օթոն (նաև հայտնի որպես Օդոն դի Մոնֆերատո) Հենրիի խնդրանքով արդեն Անգլիայի թագավորությունում էր, որպեսզի 1237 թվականի սեպտեմբերին մասնակցի Լոնդոնում կայանալիք սինոդին։ Նրան նախօրոք տեղեկացրել էին Յորքի հանդիպման մասին, որին նա նույնպես մասնակցել է։ Հանդիպումն արձանագրվել է այդ ժամանակի պատմաբան Մեթյու Փերիսի կողմից, որն արհամարհանքով է արտահայտվել և՛ Ալեքսանդրի, և՛ Օթոյի մասին։ Ալեքսանդրի հասցեին Փերիսի անհիմն մեղադրանքները, որոնցում նա վերջինիս ներկայացնում է որպես անքաղաքավարիորեն անբարեկիրթ ու ագրեսիվ, կրկնվել են մի քանի պատմական մեկնաբանություններում։
Համաձայնագիր
Հենրին ու Ալեքսանդրը անգամ իրենց անձնական հարաբերություններին վերաբերող այս կամ այն հարցը լուծելու համար պայմանավորվածություններ ձեռք բերելու փորձ ունեին։ Ալեքսանդրն ամուսնացած էր Հենրիի քույր Ջոանի հետ, իսկ Ալեքսանդրի քույր Մարգարեթն ամուսնացած էր Հենրիի նախկին ռեգենտ Հյուբերտ դե Բուրգի հետ։ 1237 թվականի օգոստոսի 13-ին Հենրին տեղեկացրել է Օթոյին, որ խաղաղության հարցը քննարկելու համար Յորքում հանդիպելու է Ալեքսանդրին։ Սեպտեմբերի 25-ին պայմանավորվածություն է ձեռք բերվել "հարգելով բոլոր պահանջները և իրավազորություն ստանալով մինչև ամենաուշը հաջորդ ուրբաթ՝ նախքան Միքելմեսը (սուրբ Միքայելի, Գաբրիելի ու Ռաֆայելի տոնը) մ․թ․1237 թվականին" ։
Համաձայնագրի վերնագիրը Scriptum cirographatum inter Henricum Regem Anglie et Alexandrum Regem Scocie de comitatu Northumbrie Cumbrie et Westmerland factum coram Ottone Legato է, իսկ կետերը հետևյալն են ․
Նորի
Կորեական անունն է «Kim» (김): Կորեական քիմը աղի է, ի տարբերություն մի փոքր քաղցր ճապոնական նորիի։ Քիմից էլ են պատրաստում ռոլլեր։
Յորքի համաձայնագիր
Համաձայնագիր
Պատմաբաններն այս համաձայնագրով քիչ են հետաքրքրվել, այն կա՛մ թռուցիկ նշել են, կա՛մ ամբողջովին անտեսել։ Ո՛չ Ուիլյամ Սթաբզն է այն հիշատակել իր «Անգլիայի սահմանադրական պատմություն» աշխատության մեջ, ո՛չ էլ Դեյվիդ Հյումն իր «Անգլիայի պատմություն» գրքում ։ Ուիլյամ Սքենի «Կելտական Շոտլանդիա»-ն որպես պայմանագիր անդրադառնում է դրան Ալեքսանդր II-ի հաջորդ Ալեքսանդր III-ի գահակալության քննարկման ֆոնի վրա,  իսկ Ջոն Բուրթոնի «Շոտլանդիայի պատմություն»-ը նշում է, որ տարածքների պահանջները քննարկվել են 1237 թվականին ու համառոտ նկարագրում է դրանցից մի քանիսը, սակայն ոչ մի մեջբերում չի անում համաձայնագրի կամ պայմանագրի մասին ։ Ջեյմս Հիլլ Ռամզեյի «Սահմանադրության արշալույս»-ը տալիս է ավելի ամբողջական պատկերացում համաձայնագրի մասին՝ առանց դրան հատուկ նշանակություն վերագրելու ։
Նորի
Պատմություն
Սկզբում նորիի տերմինն ավելի լայն իմաստ ուներ և ներառում էր տարբեր ջրիմուռներ։ Այդ թվում նորիի ամենահին նկարագրություններից մեկը թվագրվում է ութերորդ դարով։ Տայհոյի օրենսգրքում (大宝律令), որն ընդունվել է մ.թ. 701թ. ե., ասվում է, որ նորիները հարկվել են։ Մոտ 987 թվականին գրված Utsubo-ի լեգենդներում նորին հիշատակվում էր որպես ծանոթ ուտելիք։ Սկզբնապես պատրաստված որպես մածուկ, նորին սկսեց պատրաստել թերթերով Էդոյի ժամանակաշրջանում Ասակուսայում, Էդոյում (ժամանակակից Տոկիո) օգտագործելով թղթի պատրաստման մեթոդը։ Նորի բառն իր ձայնով նման է Նիհոնգո բառին, և ենթադրություններ կան, որ նորին և հիջիկին օգտագործվել են որպես սոսինձ։
Ջրիմուռների արդյունաբերական մշակումը սկսվել է 17-րդ դարում, սակայն մշակաբույսերը տուժել են թայֆուններից և սկսել են նվազել մինչև 20-րդ դարը՝ գյուղատնտեսական արտահոսքի ավելացման պատճառով։ 1950-ական թվականներին արդյունաբերության վերածնունդը կապված էր բրիտանացի ալգոլոգ Քեթլին Մերի Դրյու-Բեյքերի և ճապոնացի մասնագետների աշխատանքի հետ։
Յորքի համաձայնագիր
Ծանոթագրություններ
Կատեգորիա:Պայմանագրեր այբբենական կարգով
Նորի
Բաղադրություն
Ջրիմուռները պարունակում են յոդ, երկաթ, կալցիում, ֆոսֆոր, A, D վիտամիններ։ Մի քանի ուսումնասիրություններ ցույց են տվել, որ նորին պարունակում է վիտամին B12 , ներառյալ դրա կենսահասանելի ձևը, ինչի հետևանքով որոշ հետազոտողներ խորհուրդ են տալիս նորին որպես վիտամինի սննդային աղբյուր վեգանների համար ։ Այլ աղբյուրների համաձայն, նորին որպես վիտամին B12-ի աղբյուր վեգանների համար հնարավոր է, բայց խորհուրդ չի տրվում, քանի որ անհրաժեշտ քանակությամբ ջրիմուռներ օգտագործելու դեպքում կարող եք յոդի ավելցուկ ստանալ ։ Հետագա ուսումնասիրությունները ցույց են տվել, որ նորիում յոդի պարունակությունը շատ ավելի ցածր է, և անհնար է նորիից յոդի ավելցուկ ստանալ ։ Այլ ուսումնասիրություններ ցույց են տվել, որ թեև նորին կարող է լինել B12-ի աղբյուր, այն կարող է լինել ոչ թե վիտամինի կենսաբանորեն ակտիվ ձևը, այլ ավելի շուտ ցիանոկոբալամինի անալոգը, որը կարող է արգելակել վիտամին B12-ից կախված ֆերմենտները ։ Նորիից վիտամին B12-ի կենսամատչելիության գնահատականները տարբեր են   , որոշ ուսումնասիրությունների համաձայն՝ վիտամին B12-ը հասանելի չէ մարդկանց, մյուսների կարծիքով՝ այն հաջողությամբ ներծծվում է  ։ Կան նաև ապացույցներ, որ սառեցված չորացրած նորիից ստացված վիտամին B12-ը բիոհասանելի է առնետների համար, որոնք այս վիտամինի պակաս ունեն ։ Կան ապացույցներ, որ չորացած նորին բացասաբար է ազդում բուսակեր երեխաների վրա՝ իջեցնելով B12 մակարդակը, մինչդեռ հում ջրիմուռները նման ազդեցություն չեն ունեցել ։
Մոնտեյ (Կալվադոսի գավառ)
Մոնտեյ (Monteille), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 190 մարդ, բնակչության խտությունը` 41.94 մարդ/կմ²։ Բնակավայրը զբաղեցնում է 4.53 կմ² տարածք։
Աշխարհագրություն
Գտնվում է Փարիզ քաղաքից 175 կմ արևմուտք, Կան քաղաքից` 32 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 105 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 34։ Ակտիվության ցուցանիշը կազմում է 67,6 %։ 71 աշխատունակ մարդկանցից աշխատել է 67 անձ (35 տղամարդ և 32 կին)։ Գործազուրկ են եղել 4 անձ (2 տղամարդ և 2 կին)։ 34 անաշխատունակներից 6-ը եղել են աշակերտներ կամ ուսանողներ, 16-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ցելինոե (գյուղ, Ջանկոյի շրջան)
Ցելինոե (Цілинне, Qırq Çipçe), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կիրկ-Չիպչե։
2001 թվականի տվյալներով Ցելինոե գյուղում բնակվում էր 1 123 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Հացհամեմ
Հացհամեմ, այծառվույտ, բակլազգիների (թիթեռնածաղկավորներ) ընտանիքին պատկանող դեղաբույս։ Գրանցված է Հայաստանի հանրապետության Կարմիր գրքում։
Նկարագրություն
5-70 սմ բարձրությամբ ցողունով, կումարինի սուր հոտով խոտաբույսերի ցեղին պատկանող միամյա, հազվադեպ՝ բազմամյա բույս է։ Տերևները եռմասնյա են։ Սպիտակ, դեղին, հովանոցանման-գլխիկավոր ողկույզներում կամ տերևածոցերում հավաքված են երկնագույն ծաղիկները։ Ծաղկում է ապրիլ-հուլիսին։ Պտուղը քթիկով միասերմ կամ բազմասերմ ունդ է։ Սերմերը հարթ են կամ կնճռոտ։ Հայտնի է մոտ 130 տեսակներ։
Տարածվածություն
Տարածված է Արագածոտնի, Գեղարքունիքի, Վայոց ձորի, Սյունիքի մարզերի ստորին և միջին լեռնային գոտիներում, Երևանի շրջակայքում։ Աճում է չոր, քարքարոտ լեռնալանջերին, թփուտներում, կավահողերում, ճամփեզրերին և այլն։ Գլխիկավոր հացհամեմը հանդիպում է Արմավիրի մարզում (Լեռնուղի գյուղի շրջակայքում)։ Աճեցվում է Չինաստանում, Հնդկաստանում, Միացյալ Նահանգներում, Եվրոպայում և այլ երկրներում ։
Տեսակներ
Դասում ընդգրկված է 130 տեսակ։
Նշանակություն
Բուժական նպատակներով օգտագործում են հացհամեմի սերմերը, որոնք պարունակում են լորձային նյութեր, ճարպային յուղեր, սպիտակուցներ, դաբաղանյութեր, ալկալոիդ, տրիգոնելին, նիկոտինաթթու, ֆլավոնոիդներ և այլն։ Պատրաստուկներն օգտագործում են լեղապարկի, ստամոքսի, թոքերի, մաշկ և այլ հիվանդությունների դեպքերում ։
Ծանոթագրություններ
Կատեգորիա:Բակլազգիներ Կատեգորիա:Դեղաբույսեր Կատեգորիա:Ծածկասերմեր Կատեգորիա:Խոտաբույսեր
(6299) Ռեյզուտոյոկո
(6299) Ռեյզուտոյոկո (Reizoutoyoko), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 5-ին Մասարու Արաիի և Հիրոսի Մորիի կողմից Յորիում ։
Միջին հեռավորությունը Արեգակից կազմում է 2,865913 ա. մ., առավելագույնը մոտենում է 2,7573 ա. մ. հեռավորության վրա և հեռանում 2,9745 ա. մ. ։ Արեգակի շուրջ մեկ ամբողջական պտույտ է կատարում 1772,12 երկրային օրվա ընթացքում, իր ուղեծրով շարժվելով միջինում 0,203147 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Մասարու Արաիի կողմից հայտնաբերված աստերոիդներ Կատեգորիա:Հիրոսի Մորիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տամբովկա (գյուղ, Դաոլեկանովսկի շրջան)
Տամբովկա (Тамбовка, Тамбовка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Նևեսինե
Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 5464 մարդ ։
Համայնքի բնակչության էթնիկական կազմը՝
Ծանոթագրություններ
Կատեգորիա:Բոսնիա և Հերցեգովինայի քաղաքներ
Արգոնավորդներ
Արգոնավորդներ (հին հունարեն՝ Ἀργοναύται, առաջացել է հունարեն Αργώ (Արգո) բառից, նշանակում է Արգո նավով նավողներ), հույն հերոսներ որոնք արշավել են Կոլխիս, կախարդական խոյի ոսկե գեղմի հետևից։
Արգոնավորդների մասին առասպելն ստեղծվել է նախահոմերյան շրջանում, բայց մեզ է հասել մ.թ.ա. 5–րդ դարում բանաստեղծ Պինդարոսի մշակմամբ։ Առասպելում նկարագրված դեպքերը կատարվել են Տրոյական պատերազմից մեկ սերունդ առաջ։ Թեսալական Իոլկոս քաղաքում Պելիասը վտարում է թագավորին և խորթ եղբայր Էսոնին որդու՝ Յասոնի հետ։ Պելիասը վախենալով որ Յասոնը չափահաս դառնալով կպահանջի իրեն պատկանող թագավորությունը, հրամայում է, որ նա Այետեսի թագավորությունից Հելլադա վերադարձնի կախարդական խոյի ոսկե գեղմը։ Ոսկե գեղմը գտնվում է Էայի սրբազան պուրակում և պահպանում է վիշապը։ Յասոնը պատրաստվում է արշավանքի, որին մասնակցելու համար գալիս են հերոսներ Հունաստանի տարբեր մարզերից։ Արշավանքի մասնակիցների ցուցակը տարբեր է անտիկ հեղինակների մոտ, բայց հերոսների թիվը եղել է մոտավորապես 50, նավի թիակների թվին համապատասխան։ Առասպելի՝ ամբողջ Հունաստանում տարածվելուն զուգընթաց արգոնավորդների թվում ներգրավվում են նոր հերոսներ, որոնց մեջ էին Օրփեոսը, Հերակլեսը, Ամփիարաոսը, Բորեադները, Կաստորը, Պոլիդևկեսը, Մելեագրոսը, Տիդևսը, Թեսևսը և ուրիշներ։ Հերոսները Արգոսի ղեկավարությամբ և Աթենասի օժանդակությամբ կառուցում են «Արգո» նավը և նավում հեռավոր Էա։ Արգոնավորդների երթուղին անցնում է Իոլկոսից Լեմնոս, այնուհետև Սամոթրակե կղզի, Հելլեսպոնտոս դոլլոների երկիր, որտեղ հերոսներին ցնծությամբ ընդունում է Կիզիկոս թագավորը։ Կիոս քաղաքի մոտ Հիլասին նիմփաները տանում են գետի հատակը։ Հերակլեսը գնում է իր սիրելիին փնտրելու և ետ է մնում արգոնավորդներից։ Բութանիայում բեբրյուկների թագավոր Ամիկեսը բռնքամարտի է հրավիրում արգոնավորդներին և սպանվում Պոլիդևկեսի կողմից։ Թրակիական Սալմիդեոս քաղաքում Բորիադները կույր ծերունի Փինևսին ազատում են Հարպիաներից, որոնք պղծում էին նրա կերակուրը։ Ի նշան շնորհակալության Փինևսը խորհուրդ է տալիս խուսափել Սիմպլիգատներ կոչվող շառժվող ժայռերից, որոնք ճզմում էին իրենց արանքով անցնող նավերին։ Արգոնավորդները այցելում են ամազոնուհիների երկիրը, այնուհետև Արեսի կղզին, որտեղ օթևանում էին Ստիմփալոսյան թռչունները, որոնք նետասլաք արձակում էին իրենց պղնձե փետուրները։ Արգոնավորդներին միանում են նաև Փռիկսոսի որդիները։ Հասնելով Կոլխիս Յասոնը Այետեսից պահանջում է ոսկե գեղմը։ Թագավորը համաձայնվում է և պայման դնում. որ Յասոնը սանձահարի բոց արտաժայթքող և պղնձե կճղակներ ունեցող ցուլերին, հերկի ռազմի աստված Արեսի դաշտը և այնտեղ ցանի վիշապի ատամներ։ Այդ ատամներից ծնվում էին ռազմիկներ պատրաստ հարձակվելու Յասոնի վրա։ Այետեսը դրանից հետո դարձյալ հրաժարվում է ոսկե գեղմը հանձնել հերոսներին։ Յասոնը և Մեդեան սպանում են վիշապին և գեղմին տիրելով նավում են դեպի Հունաստան։
Արգոնավորդների մասին առասպելի կերպարները ներշնչել են Եվրիպիդեսին («Մեդեա» ողբերգությունը) և Սենեկային։ Առասպելը լայնորեն օգտագործվել է կերպարվեստում ։
Աղբյուրներ
Կատեգորիա:Արգոնավորդներ Կատեգորիա:Հին հունական դիցաբանության կերպարներ Կատեգորիա:Հերակլես Կատեգորիա:Կոլխիդա Կատեգորիա:Թեսալիայի առասպելներ Կատեգորիա:Էպոսների կերպարներ
Միացյալ Թագավորության լորդերի պալատ
Լորդերի պալատ (House of Lords), Միացյալ Թագավորության խորհրդարանի վերին պալատը։ Ստեղծվել է 14-րդ դարում և կազմված է եղել միայն խոշոր ֆեոդալներից (peers), որոնք ստանում էին իրենց տիտղոսները ժառանգաբար։ Պալատը կոչվել է լորդերի միայն 1544 թվականին, երբ ավելի մեծ իշխանությամբ էր օժտված, քան Համայնքների պալատը։ 1649 թվականին վերին պալատը ցրվեց հեղափոխական կառավարության կողմից, որոնք իշխանությունն իրենց ձեռքն առան Անգլիական քաղաքացիական պատերազմի ժամանակ, սակայն 1660 թվականին պալատը նորից վերակազմավորվեց։ 19-րդ դարից սկսած վերին պալատի լիազորություններն աստիճանաբար սահմանափակվեցին և ներկայումս այն ավելի թույլ է, քան Համայնքների պալատը։
Կատեգորիա:Մեծ Բրիտանիայի պետական կառուցվածք
Թբղլուի պատմության և մշակույթի անշարժ հուշարձանների ցանկ (Մարտակերտի շրջան)
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Դանուբ (թերթ)
Դանուբ, երկշաբաթաթերթ, ապա՝ յոթնօրյա։ Լույս է տեսել 1891—1892 թվականներին, Ռուսչուկում (այժմ՝ Ռուսե, Բուլղարիա)։ Խմբագիր՝ Մ․ Թյությունճյան։ Ունեցել է հնչակյան ուղղություն։ Ձգտել է իր շուրջը համախմբել Բուլղարիայի և Ռումինիայի հայերին, ընտրությամբ ստեղծել ազգային հաստատությունները (դպրոցներ, եկեղեցիներ և այլև) ղեկավարող կենտրոնական վարչություն։ Լուսաբանել է Բալկանյան երկրներում ապրող հայերի առօրյան, մշակութային և ուսումնական կյանքը։ Զետեղել է թղթակցություններ Կ․ Պոլսում, Թիֆլիսում, Թեհրանում և այլ վայրերում բնակվող հայերի կյանքից, տպագրել բանաստեղծություններ ու պատմվածքներ, հոդվածներ ազգային և միջազգային իրադարձությունների մասին։ Թղթակցել են Վ․ Փափազյանը, Լ․ Սրմագաշյանը, Շ․ Կամսարականը, Գ․ Արսլանյանը և ուրիշներ։
Կատեգորիա:Բուլղարիայի հայկական շաբաթաթերթեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Մեցիկու
Մեցիկու (Metsiku), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 14 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Բեռլինի ճգնաժամ
Բեռլինի 1961 թվականի ճգնաժամ (հունիսի 4-նոյեմբերի 9), Սառը պատերազմի վերջին մեծ ռազմաքաղաքական միջադեպ Եվրոպայում, որը կապված էր Գերմանիայի մայրաքաղաքի հետպատերազմյան կարգավիճակի հետ։ ԽՍՀՄ-ի դաշնակիցներին ուղղված Արևմտյան Բեռլինը ազատելու պահանջը հանգեցրեց քաղաքական ճգնաժամի։ Սառը պատերազմի առավել լարված իրադարձություններից է եղել։ Նույնիսկ առկա էր միջուկային պատերազմի սպառնալիք։
Արտագաղթի Բեռլինյան ուղին
Երկրորդ համաշխարհային պատերազմի ավարտական փուլում՝ Արևելյան Եվրոպայի խորհրդային օկուպացիայից հետո, վերոհիշյալ տարածաշրջանի երկրների բնակչության որոշ մասը ձգտում էր անկախության և ցանկանում էին Խորհրդային միությունը լքի իրենց երկրների տարածքը ։ Միայն 1945-1950 թվականներին շուրջ 15 մլն մարդ արտագաղթեց Արևելյան Եվրոպայի խորհրդային օպուպացրած շրջաններից դեպի արևմուտք։ Արդեն 1953 թվականին Արևմտյան Գերմանիայում ապաստարան պահանջողների թիվը կազմեց 331 000 մարդ ։
Մինչ 1950-ական թվականներն արտագաղթ զսպող ԽՍՀՄ միջոցառումներին մասակից էին դառնում նաև Արևելյան բլոկի երկրները՝ ներառյալ Արևելյան Գերմանիան ։ Ընդհուպ մինչև 1953 թվականը Արևելյան և Արևմտյան Գերմանիաների միջև սահմանը կարելի էր հեշտորեն հատել բազմաթիվ վայրերում ։
1955 թվականին ընդունված օրենքի համաձայն Բեռլին մուտքի վերահսկողությունը հանձնվեց Արևելյան Գերմանիային։ Սա սահմանային վերահսկողության բարելավմանը միտված միջոցառում էր։
1952 թվականին Գերմանիայի ներքին սահամնների պաշտոնական փակմամբ Բեռլինի սահմանները մնացին նշանակալիորեն անցանելի, քան սահմանի մյուս հատվածները, քանի որ այն բաժանված էր չորս ազդեցության գոտիների։ Հետևաբար Բեռլինը դարձավ Արևելյան Գերմանիայից Արևմուտք անցնելու հիմանկան ուղին։ Մինչև 1961 թվականը Արևելյան Գերմանիայի բնակչության 20 տոկոսը՝ շուրջ 4.5 մլն մարդ անցել էր Արևմուտք ։ Գաղթյալների մեծ մասը ինժեներներ էին, ֆիզիկոսներ, բժիշկներ, գիտնականներ, փաստաբաններ։ Ուղեղների արտահոսքը թողեց իր կնիքը երկրի սոցիալ-տնտեսական վիճակի վրա։ Սա հարկադրում էր խորհրդային ղեկավարությանը հրամայական միջոցառումներ ձեռնարկել ։
Բեռլինի վերջնագիր
1958 թվականի նոյեմբերին ԽՍՀՄ ղեկավար Նիկիտա Խրուշչովը Արևմտյան տերություններին ներկայացրեց 6 ամսում Բեռլինի տարածքից զորքերը դուրս բերելու և այն ապառազմականացնելու վերջնագիր։ Խրուշչովը հայտարարեց, որ այդ ընթացքում վերահսկողություն կհաստատվեն Արևմտյան Բեռլինը Արևելյան Բեռլինին կապող ուղիների նկատմամբ։ Ի պատասխան այս պահանջի՝ ԱՄՆ-ը, Միացյալ Թագավորությունը և Ֆրանսիան կոշտ պատասխանեցին և հանդես եկան իրենց զորքերի՝ քաղաքում մնալու օրինական իրավունքի պաշտպանությամբ ։ Սկսվեցին բանակցություններ չորս երկրների միջև, որոնք, սակայն, էական արդյունք չտվեցին։
1959 թվականի սեպտեմբերին խնդրի կարգավորման նպատակով Խրուշչովը մեկնեց ԱՄՆ։
Նախագահական Քեմփ Դեյվիդ ամառանոցում տեղի ունեցան հիմնական բանակցությունները Նիկիտա Խրուշչովի և Դուայթ Էյզենհաուերի միջև։ Էյզենհաուերը մատնանշում էր վերջնագրի բացասական հետևանքները և ներկայացնում՝ ինչ ծանր հետևանքներ կարող է ունենալ վերջնագրի պահանջների կատարումը։ Վերջինիս դիրքորոշումից Խրուշչովը հասկացավ, որ համաձայնության հասնել հնարավոր չէ։ Չհասնելով շոշափելի արդյունքի՝ որոշվեց խնդիրը քննարկել 1960 թվականի մայիսի Փարիզի գագաթնաժողովում։ Սակայն գագաթնաժողովը չեղարկվեց Գարի Պաուերսի լրտեսական թռիչքի բացահայտման պատճառով։
Լարվածության աճ և ճգնաժամ
Խնդրի կարգավորմանը միտված հաջորդ իրադարձությունը 1961 թվականի հունիսի 4-ին Վիեննայում տեղի ունեցած գագաթնաժողովի շրջանակներում Խրուշչովի և ԱՄՆ նոր նախագահ Ջոն Ֆ. Քենեդիի հանդիպումն էր։ Պետք է նշել, որ ԽՍՀՄ առաջնորդը վերջինիս դիտարկում էր որպես թույլ դիվանագետի և համոզված էր, որ կոշտ դիրքորոշմամբ կհասնի խնդրի լուծման ցանկալի տարբերակին։
Խրուշչովը սպառնաց առանձին հաշտության պայմանագիր կնքել Արևելյան Գերմանիայի հետ, որ կնշանակեր չորս տերությունների պայմանագրի խախտում։ Պայմանագրի կնքման վերջնաժամկետ նշվեց 1961 թվականի դեկտեմբերի 31-ը ։ Երեք տերությունները պատասխանեցին, որ ոչ մի միակողմանի պայմանագիր չի կարող արգելք հանդիսանալ Արևմտյան Բեռլինում իրենց իրավունքների և պարտականությունների կատարման համար։ Ամերիկյան արձագանքը բավականին կոշտ էր։ Մասնավորապես նախագահ Քենեդին հուլիսի 25-ի՝ ԱՄՆ քաղաքացիներին ուղղված հեռուստատեսային ուղերձում նշեց, որ չեն ձգտում պատերազմի և հասկանում են Խորհրդային Միության պատմական մտահոգությունը Արևելյան Եվրոպայում խաղաղության և անվտանգության պահպանման վերաբերյալ։
Միաժամանակ դիմեց Կոնգրեսին ռազմական ծախսերը 3.25 մլրդ դոլլարով ավելացնելու համար։ Նա բացատրեց ամերիկյան քաղաքականության էությունը՝ ասելով․ «Մենք ձգտում ենք խաղաղության, բայց չպետք է տեղի տանք»։ Քենեդու ելույթը Խրուշչովը ընդունեց որպես պատերազմի սպառնալիք։
Բեռլինի պատի կառուցում
Արևելյան Գերմանիայի կառավարությունն անհանգստացած էր բնակչության արտագաղթի տեմպերով։ Ուոլթեր Ուլբրիխտը` Արևելյան Գերմանիայի Սոցիալիստական Միություն կուսակցության առաջին քարտուղարը և երկրում որոշում կայացնող գլխավոր անձը, հավաստիացրեց ԽՍՀՄ ղեկավարությանը, որ անհրաժեշտ է դադարեցնել արտագաղթը ուժի կիրառմամբ։ Սա հակասում էր գործող պայմանագրի դրույթներին, որով հաստատվում էր Բեռլինի օկուպացված չորս գոտիներում ազատ տեղաշարժի իրավունքը։
Արևելյան Գերմանիայի ղեկավարությունը սկսեց նախապատրաստական աշխատանքներ կատարել Բեռլինի պատի կառուցման համար ։ Պատի կառուցման ծրագրի մասին գիտեին միայն պետական բարձրաստիճան շրջանակները։ 1961 թվականի հունիսի 15-ին պատի կառուցումից երկու ամիս առաջ, Ուոլթեր Ուլբրիխտը միջազգային մամուլի ասուլիսում հայտարարեց․ «Ոչ ոք պատ կառուցելու մտադրություն չունի» (Niemand hat die Absicht, eine Mauer zu errichten!)։ Սա առաջին անգամն էր, որ պատ (Mauer) բառը օգտագործվեց այս ենթատեքստով։ 1961 թվականի օգոստոսի 4-7-ը ԱՄՆ-ի, Մեծ Բրիտանիայի, Ֆրանսիայի և Արևմտյան Գերմանիայի արտգործնախարարների Փարիզում կայացած գաղտնի հանդիպման ժամանակ կողմերը չցուցաբերեցին անհրաժեշտ վճռականություն պատերազմական իրավիճակ ստեղծելու համար։ Գաղտնի ծառայությունների միջոցով տեղեկանալով փարիզյան հանդիպման արդյունքների մասին Խրուշչովը ավելի անզիջում դարձավ։ Արևմտյան տերություները ստացել էին որոշ տեղեկություններ պատի կառուցման վերաբերյալ։ Օգոստոսի 9-ին Արևմտյան Գերմանիայում ԱՄՆ ուժերի հրամանատարը ռազմական խորհրդակցության ժամանակ ներկայացրեց այդ տեղեկությունները և պատի կառուցման վերաբերյալ կանխատեսումները։
1961 թվականի օգոստոսի 12-ին Արևելյան Գերմանիայի ղեկավար խորհրդակցության արդյունքում Ուլբրիխտը ստորագրեց սահմանի փակման և պատի կառուցման մասին որոշումը։ Կեսգիշերին բանակը, ոստիկանությունը և Արևելյան Գերմանիայի զորամիավորումները փակեցին սահմանը և մինչև օգոստոսի 12-ի լուսաբացն Արևելյան Բեռլինի արևմտյան սահմանը փակված էր։ Սկսվեցին ինտենսիվ շինարարական աշխատանքներ ավելի քան 32 հազար մարտական և ինժեներական զորքերի մասնակցությամբ։ Հնարավոր ընդվզումները զսպելու և Արևմտյան տերությունների միջամտությունը կասեցնելու համար քաղաքում էին նաև խորհրդային զորքերը։ Ի պատասխան այս գործողությունների նախագահ Քենեդին օգոստոսի 30-ին հրամայեց շուրջ 150 հազար պահեստային ուժերին բերել մարտական պատրաստականության բարձր աստիճանի։ Կատարվեց Բեռլինի ամերիկյան զորքերի զգալի համալրում։
ԱՄՆ և ԽՍՀՄ տանկային առճակատումը
Միաժամանակ նշվեց՝ ամերիկյան զինվորականները կարող են սահմանը հատել առանց խոչընդոտների, և կանգնեցվում են, երբ նրանց ինքնությունը պարզ էր լինում հսկիչներին։ Իսկ տանկերի վերաբերյալ հայտարարվեց, որ ԽՍՀՄ-ը ևս ունի տանկեր և անհրաժեշտության դեպքում պատրաստ է դիմակայել։ Սահմանային հսկողությունը փորձելու համար Արևելյան Գերմանիան կրկին ուղարկվեց ամերիկյան դիվանագիտական ավտոմեքենա։ Չիմանալով հետևանքները ամերիկյան տանկային շարասյունը բերվեց մարտական վիճակի և տեղափոխվեց սահմանամերձ շրջան։ Դիվանագիտական մեքենայի վերադարձից հետո հետ քաշվեցին նաև տանկերը։ Դրանից անմիջապես հետո խորհրդային 33 տանկերը շարժվեցին դեպի Բրանդենբուրգյան դարպասներ ։
Հետաքրքրի է, որ հետագայում պարզվում է, որ Նիկիտա Խրուշչովը ամերիկյան տանկերի հետ վերադարձը դիտարկել է որպես նահանջ կապված խորհրդային տանկերի առաջխաղացման հետ։ Դա հերքեց ամերիկյան ռազմական առաքելության ղեկավար Ջիմ Ալվուդը։ Նա այդ ընթացքում հրամայել է լեյտենանտ Վերն Պիկին ստուգել արդյոք դրանք խորհրդային տանկեր են։ Խորհրդային տանկերից 10-ը շարժվեցին դեպի սահման և կանգ առան շփման գծից 50-100 մետր հեռավորության վրա։ Ամերիկյան տանկերը հետ են շրջվում և դիրքավորվում սահմանից նույնքան հեռավորության վրա։ 1961 թվականի հոկտեմբերի 27-ին 17։00-ից մինչև հոկտեմբերի 28-ի 11։00-ին հակառակորդ տանկերը դիրքավորված էին դեմ հանդիման։ Երկուսին էլ հրամայված էր կրակին ի պատասխան կրակել։ Այդ պահին էր, որ ԱՄՆ պետքարտուղար Դին Ռասկը տեղեկացնում է ռազմական առաքելության հրամանատարին, որ Բեռլինը չի հանդիսանում ԱՄՆ-ի համար կենսական տարածք։
Այնուհանդերձ հրամանատար Քլեյը վստահ էր, որ եթե ամերիկյան տանկերը առաջ շարժվեն և քանդեն պատը, խորհրդային զորքերը չեն սկսի ռազմական գործողություններ։ Բայց նրա տեսակետը չընդունվեց Քենեդու կողմից, որը պատի առկայությունն ընդունելը համարում էր լավագույն լուծում։ Խրուշչովը և Քենեդին գաղտնի գործակալի միջոցով, ով հանդիսանում էր կապի միակ միջոցը, որոշեցին հեռացնել տանկերը՝ լարվածությունը թուլացնելու համար։ Պայմանավորվածության համաձայն առաջինը պետք է հետ քաշվեին ԽՍՀՄ տանկերը։ Իսկ պատի վերաբերյալ Քենեդին նշեց, որ թեև այն լավագույն լուծումը չէ, բայց ավելի նախընտրելի լուծում է, քան պատերազմը։ Խորհրդային տանկերը առաջինն սկսեցին նահանջել, որին հետևեց ամերիկյան տանկերի նահանջը։ Երկու գերտերությունների ղեկավարների փոխըմբռնման շնորհիվ հնարավոր դարձավ խուսափել պատերազմից։
Արտաքին հղումներ
Կատեգորիա:Սառը պատերազմ Կատեգորիա:Բեռլինի պատ Կատեգորիա:Բեռլինի պատմություն Կատեգորիա:Քաղաքական ճգնաժամեր Կատեգորիա:ԽՍՀՄ-ԱՄՆ հարաբերություններ Կատեգորիա:ԽՍՀՄ արտաքին հարաբերություններ Կատեգորիա:Գերմանիայի պատմություն Կատեգորիա:Ֆրանսիայի արտաքին հարաբերություններ Կատեգորիա:Միացյալ Թագավորության արտաքին հարաբերություններ Կատեգորիա:ԱՄՆ-ի արտաքին քաղաքականություն Կատեգորիա:1961 Եվրոպայում
Կենտրոնական ժողովրդավարական ինտերնացիոնալ
Կենտրոնական ժողովրդավարական ինտերնացիոնալ (Centrist Democrat International), քաղաքական կուսակցությունների և կազմակերպությունների միջազգային միություն, որը հիմնված է քրիստոնեական կամ ինտեգրալ հումանիզմի, այսինքն՝ հումանիզմի սկզբունքների վրա։ Այն ճանաչում է մարդկային բնույթում հոգևոր հարթության առկայությունը և նվիրված է եղբայրության իդեալներին։
Պատմություն
Այն հիմնադրվել է 1961 թվականին «Քրիստոնեա-ժողովրդավարների համաշխարհային միության» (Christian Democrat World Union) անվան տակ՝ նպատակ ունենալով խթանել քրիստոնեական ժողովրդավարության գաղափարները։ Միությունը ներառում էր կուսակցությունների երեք միջազգային ասոցիացիաներ՝ «Նոր միջազգային թիմեր» (Nouvelles Équipes Internationales) (նախորդը՝ «Եվրոպական քրիստոնեա-ժողովրդավարական ​​միություն», European Union of Christian Democrats), «Ամերիկայի քրիստոնեա-ժողովրդավարական ​​կազմակերպություն» և «Կենտրոնական Եվրոպայի քրիստոնեա-ժողովրդավարական ​​միություն» (Christian Democrat Union of Central Europe)։ 1982 թվականին կազմակերպությունը վերանվանվել է «Քրիստոնեա-ժողովրդավարական ինտերնացիոնալ» (Christian Democrat International), իսկ 1990 թվականին «Կենտրոնական ժողովրդավարական ինտերնացիոնալ», որպեսզի արտացոլի տարբեր կրոնների ներկայացուցիչների շարժմանն աճող մասնակցությունը։ Կազմակերպության որոշ փաստաթղթերում օգտագործվում է նաև այլ անվանում՝ «Քրիստոնեա-ժողովրդավարական ​​և ինտերնացիոնալ ժողովրդական կուսակցություններ» (Christian Democrat and People's Parties International)։ ԿԺԻ կուսակցության կենտրոնը գտնվում է Բրյուսելում։
Այս պահին ինտերնացիոնալը ներառում է ավելի քան 100 կուսակցություն։ Այս կուսակցություններից մի քանիսը դժվար է ճանաչել որպես քրիստոնեա-ժողովրդավարական կուսակցություն ։ ԿԺԻ կուսակցության եվրոպացի անդամների մեծ մասը նաև Եվրոպական ժողովրդական կուսակցության անդամ է։
ԿԺԻ-ին կից գործում է «Կենտրոնական ժողովրդավարական երիտասարդություն ինտերնացիոնալ» երիտասարդական կազմակերպությունը (Youth of the Centrist Democrat International)։
2008 թվականի հունիսին «Միասնական Ռուսաստան» կուսակցությունը դարձել է դիտորդ անդամ, այս պահին կուսակցությունը չի մասնակցում ինտերնացիոնալ կազմակերպության գործունեությանը և անդամ չէ դրան։
Արտաքին հղումներ
Կատեգորիա:1961 հիմնադրումներ Կատեգորիա:Միջազգային կազմակերպություններ Կատեգորիա:Քրիստոնեական կուսակցություններ
Սոլովիե (գյուղ, Գլազունովսկի շրջան)
Սոլովիե (Соловые), գյուղ Ռուսաստանի Օրյոլի մարզի Գլազունովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Օրյոլի մարզի Գլազունովսկի շրջանի բնակավայրեր
Դանիել Բել
Դանիել Բել, ամերիկացի սոցիո­լոգ։ Բելի մշակած հետարդյունաբերական հասարակության հայեցակարգի համա­ձայն, գիտատեխնիկական հեղափոխությունը ավելորդ է դարձնում սոցիա­լական հեղափոխությունը։ Հիմնական երկերն են. «Գաղափարա­խոսության վերջը» (1960 թ.), «Կապիտա­լիզմի մշակութային պայմանները» (1976 թ.)։
Արտաքին հղումներ
Կատեգորիա:Ամերիկացի սոցիոլոգներ Կատեգորիա:Կոլումբիայի համալսարանի դասախոսներ Կատեգորիա:Կոլումբիայի համալսարանի շրջանավարտներ Կատեգորիա:Հարվարդի համալսարանի դասախոսներ Կատեգորիա:Ամերիկյան փիլիսոփայական ընկերության անդամներ
Չունդա (կղզի)
Չունդա կղզի (Cunda Adası) կամ Ալիբեյ կղզի (Alibey Adası;), փոքր կղզի Թուրքիայի Հանրապետության Բալըքեսիրի մարզում, Էեյան ծովի հյուսիս-արևմուտքում։ Տեղակայված է Հունաստանի Լեսբոս կղզուց 16 կմ դեպի արևելք։ Այս կղզու քաղաքը տիպիկ Էգեյան առողջարանային քաղաք է։
Ծանոթագրություններ
Կատեգորիա:Կղզիներ այբբենական կարգով Կատեգորիա:Մարմարա ծովի կղզիներ Կատեգորիա:Թուրքիայի ձկնորսական համայնքներ Կատեգորիա:Հույների ցեղասպանություն
Թթենիկ
Թթենիկ, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Կուրումե
Կուրումե (久留米市), քաղաք Ճապոնիայում՝ Ֆուկուոկա պրեֆեկտուրայում։
2015 թվականի տվյալների համաձայն՝ քաղաքի բնակչությունը կազմում է 304 499 մարդ ։ Բնակչության խտությունը կազմում է 1 324,83 մարդ/կմ2։ Քաղաքի տարածքը կազմում է 229,84 կմ2։
Թթենիկ
Ծանոթագրություններ
Կատեգորիա:Արևմտյան Հայաստանի գյուղեր
Կուրումե
2005 թվականի փետրվարի 5-ից քաղաքի մեջ են ներառվել Կիտանո, Ջոջիմա, Միզումա, Տանուշիմարու բնակավայրերը։
Արտաքին հղումներ
Կատեգորիա:Ճապոնիայի քաղաքներ Կատեգորիա:1889 թվականին հիմնադրված բնակավայրեր
Օզերկի (գյուղ, Ջանկոյի շրջան)
Օզերկի (Озерки, Tatar Barın), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բարին Տատարսկի։
2001 թվականի տվյալներով Օզերկի գյուղում բնակվում էր 474 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ցոլակ Աղաջանյան
Ցոլակ Եփրեմի Աղաջանյան, հայ քիմիկոս։ Քիմիական գիտությունների դոկտոր (1990)։ Ռուսաստանի բնական գիտությունների ակադեմիայի հայկական մասնաճյուղի քիմիական բաժանմունքի ակադեմիկոս-քարտուղար։
Կենսագրություն
1955 թվականին ավարտել է Երևանի պետական համալսարանը։ 1962-1964 թվականներին և 1966-1967 թվականներին աշխատել է Մոսկվայի Բնական միացությունների քիմիայի ինստիտուտում, 1965-1966 թվականներին, միաժամանակ՝ «Վնիիսինթեզբելոկ» ինստիտուտում, 1967 թվականից՝ ՀՀ ԳԱԱ ՆՕՔԻ-ում, 1979 թվականից՝ տարաբազմանիստ միացությունների լաբորատորիայի վարիչ ։
Ծանոթագրություններ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:ԵՊՀ շրջանավարտներ
Եռանկյուն (հեռուստասերիալ)
Սյուժե
Չան Դոն Սուն, Չան Դոն Չհոլը և Չան Դոն Ուն, երեք եղբայրներ են, ում բաժանել են փոքր տարիքում, այն բանից հետո, երբ նրանց հայրը մահացավ, իսկ մայրը թողեց նրանց։ Քսան տարի անց երեքը հանդիպում են խաղատանը կրիմինալ իրավիճակում, չկասկածելով նույնիսկ, որ նրանք եղբայրներ են։ Մեծ եղբայրը գնացել է հոր քայլերով և դարձել է քննիչ. նրա երազանքն է, կրկին գտնել իր եղբայրներին։ Միջնակ եղբայրը, Չան Դոն Չհոլը, երկար տարիներ անցկացրել է փողոցում, որտեղ սովորել է գոյատևել այս դաժան աշխարհում, որի արդյունքում կարողացել է դառնալ կրիմինալ խոշոր սինդիկատի գլխավոր։ Փոքր եղբայրը, Չան Դոն Ուին, որդեգրել է մի հարուստ ընտանիք, և համարվում է խաղատան ժառանգ։
Տամբովսկի (Ադըղեա)
Տամբովսկի (Тамбовский, Тамбовскэр ), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։
Բնակչություն
Տամբովսկի խուտորի բնակչության թվաքանակը կազմում է մարդ։
Արտաքին հղումներ
Կատեգորիա:Ադըղեայի Գիագինսկայայի շրջանի բնակավայրեր
(6300) Հոսամու
(6300) Հոսամու (Hosamu), աստերոիդ աստերոիդների գոտու արտաքին մասում։ Հայտնաբերվել է 1988 թվականի դեկտեմբերի 30-ին Ցուտոմու Հիոկիի և Նոբուհիրո Կավասատոյի կողմից Օկուտամաում ։
Միջին հեռավորությունը Արեգակից կազմում է 3,244121 ա. մ., առավելագույնը մոտենում է 2,8431 ա. մ. հեռավորության վրա և հեռանում 3,6452 ա. մ. ։ Արեգակի շուրջ մեկ ամբողջական պտույտ է կատարում 2134,24 երկրային օրվա ընթացքում, իր ուղեծրով շարժվելով միջինում 0,168678 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Նոբուհիրո Կավասատոյի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Յանկո Ալեքսի
Կենսագրություն
Ծնվելէ թամբագործի բազմազավակ ընտանիքում։ 1919 թվականից սովորել է Պրահայի գեղարվեստի ակադեմիայում՝ խորվաթ նկարիչ Վլախո Բուկովացի ղեկավարությամբ։ 1920 թվականին 6 ամսվա կրթաթոշակ է ստացել և ուսումը շարունակել Փարիզում։ Որպես նկարչության ուսուցիչ ուսումը շարունակել է Բրատիսլավայի գիմնազիայում։ 1927 թվականից  ամբողջովին նվիրվել է ստեղծագործական գործունեությանը։  1930 թվականին հաստատվել է Մարտինում, ապրել է Փեշթյան քաղաքում, 1937 թվականին  վերադարձել է Բրատիսլավա։
Ակտիվորեն մասնակցել է գեղարվեստական կյանքին, քարոզել է Սլովակիայի նոր արվեստը, նպաստել է Փեշթյան նկարիչների 1932 գաղթօջախի կազմակերպմանը, զբաղվել դեկորատիվ-կիրառական և մոնումենտալ արվեստով ։ Նրա վրձնին է պատկանում Սլովակիայի ժողովրդական արվեստի, լեգենդների և բնապատկերների ոգեշնչմամբ ստեղծված մոտ 1300 յուղաներկ։ 1950- ականներին իրականացրել մի շարք նախագծեր ճարտարապետության և գոբելենների ոլորտում։ Կարևոր դեր է խաղացել 1956 թվականին վերակառուցված Բրատիսլավայի ամրոցի  շինարարական աշխատանքներին։
Եղել է Սլովակիայի ժամանակակից արվեստի հիմնադիրներից և երկրի մշակութային կյանքի կազմակերպիչներից մեկը։
Դեմիան Լիլարդ
Դեմիան Լեմոնտ Օլլի Լիլարդ (անգլ.՝ Damian Lamonte Ollie Lillard,), ամերիկացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» ակումբում որպես խաղարկող։
Ավագ դպրոցի կարիերան անցկացրել է Նոտր Դամ ակադեմիայում, որից հետո հանդես է եկել Վեբերի նահանգային համալսարանում։ 2012 թ.-ի ապրիլին Լիլարդը որոշում է բաց թողնել ավարտական համալսարանային մրցաշրջանը և մասնակցության հայտ է ներկայացնում NBA-ի դրաֆթ։ 2012 թվականի NBA դրաֆթի առաջին ռաունդի վեցերորդ ընտրության իրավունքով Լիլարդին ընտրում է «Պորտլենդ Թրեյլ Բլեյզերսը»։ Լիլարդը հաջող է դրսևորում 2012 թվականի ամառային առաջնության ճամբարում՝ ունենալով 26, 5 միավոր, 4, 0 անդրադարձ և 5, 3 արդյունավետ փոխանցում միջին ցուցանիշները և ճանաչվելով առաջնության համա-MVP։ NBA-ում անցկացրած առաջին մրցաշրջանից հետո՝ 2013 թվականին Լիլարդը ճանաչվում է «NBA տարվա նորեկ»։
Դպրոցական տարիներ
Սովորել է Կալիֆորնիա նահանգի «Օքլենդ» ավագ դպրոցում։
Համալսարանային տարիներ
Մեկնարկային մրցաշրջանում Լիլարդը Վեբերի նահանգային համալսարանի «Ուայլդքեթս» ակումբում միջինում հավաքում էր 11 միավոր։ 2-րդ մրցաշրջանում Լիլարդը բարելավում է ցուցանիշները՝ իր հաշվին միջինում գրանցելով 20 միավոր։ Մրցաշրջանի ավարտին հռչակվում է կոնֆերիանցիայի լավագույն բասկետբոլիստը ։ 2010-2011 մրցաշրջանը կարճ է տևում ոտքի շրջանում ստացած վնասվածքի պատճառով ։
Մեծ սուզակ
Մեծ սուզակ, սուզակների ընտանիքի ջրլող թռչուն։ Նստակյաց է, տարածված։
Կենսաբանական տարածումը
Բնակվում է լճերում, ջրամբարներում, ճահճուտներում, ձկնաբուծական լճակներում։
Դեմիան Լիլարդ
NBA
2012 թվականի հունիսի 28-ին Լիլիարդը NBA-ի դրաֆթի շրջանակներում ընտրվում է «Պորտլենդ Թրեյլ Բլեյզերս» ակումբի կողմից։ Մասնագիտական կարիերայի մեկնարկային Մրցաշրջանի 82 հանդիպումները հաջող անցկացնելուց հետո Լիլարդը ճանաչվում է որպես տարվա նորեկ։
Յանկո Ալեքսի
Հուշապատում
1994 թվականին Յանկո Ալեքսի ծննդյան 100-ամյակի առթիվ Սլովակիայում թողարկվել է հոբելյանական մետաղադրամ ։
Արտաքին հղումներ
Կատեգորիա:Նկարիչներ այբբենական կարգով Կատեգորիա:Գրողներ այբբենական կարգով Կատեգորիա:Հրապարակներ այբբենական կարգով Կատեգորիա:Լրագրողներ այբբենական կարգով Կատեգորիա:Բնօրինակում անաղբյուր հոդվածներ Կատեգորիա:Չեխ գրողներ Կատեգորիա:Չեխ նկարիչներ Կատեգորիա:Չեխ լրագրողներ Կատեգորիա:Չեխ մանկավարժներ
Դեմիան Լիլարդ
Երաժշտական կարիերա
Լիլարդը նաև ռեփեր է և հանդես է գալիս Dame D.O.L.L.A. բեմական անվամբ։ 2013 թվականին նա սկսեց «Four Bar Friday» սոցցանցային թրենդը, որի ընթացքում ինքը և Ինստագրամի օգտատերերը յուրաքանչյուր ուրբաթ տեղադրում են իրենց ռեփ ֆրիսթայլերը՝ տեսանյութում օգտագործելով #4BarFriday հեշթեգը ։ 2016 թվականի հոկտեմբերին նա թողարկեց իր դեբյուտային «The Letter O» ալբոմը, իսկ հաջորդ տարվա հոկտեմբերին երկրորդ՝ «Confirmed» ալբոմը ։
Ծանոթագրություններ
Կատեգորիա:1990 ծնունդներ Կատեգորիա:Ամերիկացի բասկետբոլիստներ Կատեգորիա:21-րդ դարի ամերիկացի ռեփերներ Կատեգորիա:2020 թվականի Ամառային օլիմպիական խաղերի չեմպիոններ
Մեծ սուզակ
Բազմացումը
Բնադրազույգեր է կազմում մարտի 1-ին կեսից մայիսի սկիզբը։ Բույնը լողացող հարթակ է՝ ճահճաբույսերից։ Բնադրում է եղեգնուտում։ Բներում առաջին ձվերը հայտնվում են ապրիլի 1-ին կեսից մայիսի վերջ։ Դնում է 56 մմ տրամագծով, կավճագույն-սպիտակ 1-7 ձու։ Թխսակալում է 25- 27 օր։ Բնից հեռանալիս ձվերը քողարկում է՝ ծածկելով եղեգի կտորներով։ Ձվերի կորստի դեպքում թխսման բնազդով բույն է բերում ձվերի չափի և գույնի առարկաներ ու թխսակալում որոշ ժամանակ։ Ձագերը բներում հայտնվում են մայիսի վերջ-հունիսին։ Մայր թռչունը ձագերին տեղափոխում է մեջքին՝ փետուրների մեջ առած, և անկորուստ կարող է սուզվել ջրի խորքերը։ Ձագերը թռիչքի պատրաստ են կյանքի 50-56-րդ օրը։ Սնվում է մանր ձկներով, ջրային անողնաշարավորներով, բույսերով։
Պատկերասրահ
Կատեգորիա:Կենդանիներ Կատեգորիա:Եվրասիայի թռչուններ Կատեգորիա:Աֆրիկայի թռչուններ
Prisencolinensinainciusol
«Prisencolinensinainciusol» (արտասանվում է ), իտալացի երգիչ և դերասան Ադրիանո Չելենտանոյի հայտնի երգը, որն ստեղծել և կատարել է նա, ինչպես նաև կինը՝ Կլաուդիա Մորին։
Ստեղծագործության մասին
Երգը մինչ այժմ մեծ ճանաչում ունի Իտալիայում. Rai Uno հեռուստաալիքով հաճախ է ցուցադրվում Ադրիանոյի և պարուհի Ռաֆայելա Կառայի մասնակցությամբ տեսահոլովակը, որտեղ նրանք կատարում են երգը՝ երաժշտության տակ կատարելով համաչափ շարժումներ։ Առաջին անգամ կատարվել է որպես սինգլ 1972 թվականի նոյեմբերի 3-ին, ապա թողարկվել է «Nostalrock» ալբոմում։
Երգի տեքստն իրենից ներկայացնում է մաքուր գլոսոլալիա՝ հորինված բառեր, որոնք ոչինչ չեն նշանակում։ Տեքստի հնչողությունը հիշեցնում է անգլերենի և իտալերենի խառնուրդ։ Կատարվել է ռեչիտատիվով, կարելի է գնահատել որպես առաջին ռեփ փորձարարություններից մեկը։ Երգը երկար ժամանակ եղել է եվրոպական հիթ-շքերթների վերին հորիզոնականներում, տեղ է գտել ամերիկյան փոփ շքերթներում։ Ներկայումս երգը բավականին հայտնի է համացանցային մեմերի շրջանում. ստեղծումից քառասուն տարի անց այն հանրաճանաչություն է ձեռք բերել ԱՄՆ-ում շնորհիվ բլոգերի Կորի Դոկտորոուի, որը հիացած էր երգով և Չելենտանոյին անվանել է «երաժշտական նորարարության լեգենդ և առաջատար»։ Երգի հիման վրա ստեղծվել են տասնյակից ոչ պակաս ռեմիքսներ (դրանցից երկուսը թողարկվել են Չելենտանոյի Alla corte del remix ալբոմում)։ 2014 թվականին երգը կատարվել է համակարգչային Forza Horizon 2 խաղի անոնսում ։ 2016 թվականին Le migliori ալբոմում ներառվել է այս երգի ռիմեյքը, որն ստեղծել է իտալացի հայտնի դիջեյ Բենի Բենասին, նույն թվականի դեկտեմբերին երգի հիման վրա նկարահանվել և թողարկվել է տեսահոլովակ։
Ծանոթագրություններ
Կատեգորիա:1972 երաժշտությունում Կատեգորիա:Բառախաղեր Կատեգորիա:Սինգլներ այբբենական կարգով Կատեգորիա:Երաժշտական մեմեր
Աստերոիդների ցանկ (214601-214700)
Աստերոիդների ցանկ (214501-214600) * Աստերոիդների ցանկ * Աստերոիդների ցանկ (214701-214800)
Լեոպոլդ III (Ավստրիայի դուքս)
Լեոպոլդ III (Leopold III, ), 1365 թվականից Ավստրիայի դուքսը Հաբսբուրգների տոհմից, Հաբսբուրգների տան Լեոպոլդների տոհմի հիմնադիրը։
Կենսագրություն
Լեոպոլդ III-ը Ավստրիայի դուքս Ալբրեխտ II-ի և Պֆիրտի կոմս Ուլրիխ III-ի դուստր՝ Յոհաննայի կրտսեր որդին էր։ 1365 թվականին ավագ եղբոր՝ Ռուդոլֆ IV-ի մահից հետո, Լեոպոլդը եղբոր՝ Ալբրեխտ III-ի հետ միասին ժառանգում է Ավստրիայի գահը։
Սկզբում եղբայրները միասին էին կառավարում, ընդ որում Լեոպոլդ III-ը պատասխանատու էր Տիրոլի ղեկավարման համար, սակայն 1379 թվականին նրանց միջև կնքվեց Նոյբերգի պայմանագիրը, որը բաժանեց Հաբսբուրգների ունեցվածքը։ Ալբրեխտ III-ին ըստ էության բաժին ընկավ Ավստրիայի դքսությունը, իսկ Լեոպոլդ III-ին տրվել է Շտիրիան, Կարինթիան, Տիրոլը, Իստրիան, Կարնիոլան և Արևմտյան Ավստրիան։ Դրանով հաստատվեց Ավստրիական միապետության բաժանումը ՝ Ալբերտինայի և Լեոպոլդինի գծերի միջև։
Իր կառավարման մեջ Լեոպոլդ III-ը վարում էր կոշտ ներքին և ագրեսիվ արտաքին քաղաքականություն։ Արդեն 1368 թվականին նրան հաջողվել է միացնել Ֆրայբուրգը քաղաքը, որը կարևոր ամրոց էր և գտնվում էր Գերմանիայի հարավ-արևմտյան Հռենոսի ափին։ 1375 թվականին Լեոպոլդ III-ը դարձավ Ֆորարլբերգի Ֆելդքիրխի կառավարիչը։ Նույն տարում նա պատերազմեց գուգլերների (անգլո-ֆրանսիական վարձկան զինվորներ) հետ, որոնք պահանջում էին Սունդգաուն, Բրեյսգաուն և Ֆերետ Անգերանդ VII դե Կուսիի շրջանը։ Նա ի վերջո ստացավ Բուրենը և Նիդաու քաղաքի մի մասը (մեկ տարի անց Բեռն և Զոլոթուռն կանտոնները զավթեցին այդ տարածքները)։ 1381 թվականին կենտրոնական Շվաբիայում գտնվող Հոհենբերգի մեծ իշխանությունը բռնակցվեց այնտեղ գտնվող Հոհենցոլերնների դինաստիայի անկումից հետո։ Այնուհետև Վենզել IV թագավորի շվաբական ֆեոդները անցել են Լեոպոլդ III-ի վերահսկողության տակ։ Դուքսը միջամտեց Վենետիկի Հանրապետության հետ Տրիեստի պայքարին։ Արդյունքում Ադրիատիկ ծովի ափի կարևոր առևտրային նավահանգիստը դարձավ Ավստրիայի մի մասը։
Լեոպոլդ III-ը նույնպես ձգտում էր վերադարձնել շվեյցարական կանտոնները Հաբսբուրգների վերահսկողության տակ, որոնք տապալեցին Ավստրիայի իշխանությունը 14-րդ դարի սկզբին։ Այնուամենայնիվ, 1386 թվականին նրա արշավանքը դեպի Շվեյցարիա ավարտվեց կատարյալ անհաջողությամբ։ Սեմպախի ճակատամարտում շվեյցարական աշխարհազորայինները լիակատար պարտություն կրեցին Լեոպոլդ III-ի կանոնավոր ասպետական ​​բանակին, իսկ դուքսը սպանվեց։
Ամուսնություն և երեխաներ
Երեխաներ `
Շվեդական խոհանոց
Շվեդական խոհանոցը բավական պարզ է։ Ինչպես մյուս սկանդինավյան երկրներում այստեղ ևս խոհանոցի հիմնական մասն է կազմում ձկնային ճաշատեսակները։
Շվեդացիները ինչպես շատ եվրոպացիներ նախընտրում են օրվա մեջ սնվել երեք անգամ. թեթև նախաճաշ, ճաշ և ընթրիք։Պետք է նշել, որ շվեդական խոհարարական ավանդույթները ձևավորվել են հիմնականում Դանիայի և Նորվեգիայի ազդեցության ներքո։ Սակայն հետագայում նրանց զարգացման մեջ հսկայական դեր խաղացին Ֆրանսիան, Գերմանիան և Թուրքիան, որոնց շնորհիվ շվեդները սկսեցին ուշադրություն դարձնել ոչ միայն ուտեստների համին և սննդային հատկություններին, այլև դրանց արտաքին տեսքին:Այն հիմնված էր միայն երկարաժամկետ պահպանման ենթակա ապրանքների վրա։ Առաջին հերթին, դրանք թթու, մարինադ, չորացրած և ապխտած միս են։ Ի դեպ, հին ժամանակներում այստեղ շատ էին օգտագործում շաղգամը։ Սիրված կարտոֆիլը հայտնվեց Շվեդիայի տարածքում միայն 16-րդ դարում և հետագայում հաջողությամբ փոխարինեց այն։
Հայկ Ղուկասյան
Հայկ Արամայիսի Ղուկասյան (ծնվ.` հոկտեմբերի 21, 1976), հայ մարտարվեստի վարպետ, սպորտային մեկնաբան, Պրոֆեսիոնալ «Արմֆայթինգ» ընդհանուր մենամարտերի և գրապլինգի ֆեդերացիայի նախագահ, պրոմոտեր, մարզիչ, դասախոս, ՀՀ սպորտի և երիտասարդության հարցերի նախարարի խորհրդական։
Շվեդական խոհանոց
Կատեգորիա:Շվեդական խոհանոց
Հայկ Ղուկասյան
Կենսագրություն
Ծնվել է 1976 թվականի հոկտեմբերի 21-ին Երևանում։
1993-1994 թվականներին սովորել է Օլիմպիական Հերթափոխի Հանրապետական ուսումնարանում։
1994-1998 թվականներին սովորել և ավարտել է Ֆիզիկական Կուլտուրայի Հայկական Պետական Ինստիտուտը։
1993-1998 թվականներին Երևանի թիվ 2 մարզադպրոցում աշխատել է որպես ազատ ոճի ըմբշամարտի ավագ մարզիչ։
1997-1998 թվականներին Գեղեցիկ Արվեստների Ազգային Համալսարանում աշխատել է որպես դասախոս։
1998 թվականի հունիսի 17-ին զորակոչվել է պարտադիր զինվորական ծառայության։
1998 թվականից մինչև 2009 թվականը զինվորական ծառայության ժամանակ զբաղեցրել է ֆիզիկական պատրաստության և սպորտի պետի, Բարձրագույն Սպայական Դասընթացների պետի տեղակալի և Ռազմաբժշկական ֆակուլտետի պետի տեղակալի պաշտոնները։
2001-2003 թվականներին սովորել և ավարտել է Համակարգչային Ծրագրավորման Ինստիտուտը։
2002-2003 թվականներին սովորել և ավարտել է Բարձրագույն Սպայական Դասընթացները, ստանալով Շտաբի պետի և Մոտոհրաձգային Գումարտակի հրամանատարի որակավորում։
2003-2004 թվականներին սովորել և ավարտել է Միջազգային Կարմիր խաչի դասընթացները և ստացել Զինված Հակամարտությունների Հրահանգիչ որակավորումը։
2003-2004 թվականներին սովորել և ավարտել է «British Council ELT Centre & Armenian MoD»-ը։
ՀՀ ազատ ոճի ըմբշամարտի սպորտի վարպետ է, կոչումով՝ փոխ-գնդապետ, Կազակական Զորքերի գնդապետ։ Արժանացել է Հայ-Կազակական Բարեկամության Լորիս Մելիքովի Առաջին Խաչի աստիճանին։
2005-2010 թվականներին աշխատել է «Կենտրոն» Հեռուստաընկերությունում, որպես «Մարտական Ակումբ» հաղորդման հեղինակ և մարզական մեկնաբան։
2010-2011 թվականներին աշխատել է «TV 5» Հեռուստաընկերությունում, որպես «Մարտական Ակումբ» հաղորդման հեղինակ և մարզական մեկնաբան։
2005 թվականից առ այսօր հանդիսանում է «Պրոֆեսիոնալ «ԱրմՖայթինգ» ֆեդերացիայի» նախագահը և Հայաստանի հավաքականի գլխավոր մարզիչը։ Ֆեդերացիան ղեկավարում է երկու հիմնական մարզաձևեր՝ «Մարտեր առանց կանոնների» (MMA) և գրապլինգ։
2005 թվականին ստեղծել է տարածաշրջանի առաջին «ArmFC» ընդհանուր մենամարտերի միջազգային կազմակերպությունը, և մինչ օրս անցկացրել թվով 13 միջազգային առաջնություններ և մեկ աշխարհի թիմային առաջնություն։
2010 թվականից Հայկ Ղուկասյանը մարզում է Ուկրաինայի, Վրաստանի, Գերմանիայի, Իրանի Իսլամական Հանրապետության և Կոստա Ռիկայի հատուկ նշանակության ուժային ստորաբաժանումները։
2012 թվականին ստեղծել է տարածաշրջանի երկրորդ «EmperorFC» ընդհանուր մենամարտերի միջազգային կազմակերպությունը և առ այսօր անցկացրել է թվով 6 միջազգային առաջնություն Ռուսաստանում։
2012 թվականին ԱրմՖայթինգ ֆեդերացիան «Ընդհանուր մենամարտերից» Հայաստանի հանրապետությանը պարգևեց աշխարհի առաջին հայ չեմպիոն։
2014 թվականի հունիսի 2-ից նշանակվել է ՀՀ սպորտի և երիտասարդության հարցերի նախարարի խորհրդական։ Ամուսնացած է, ունի երկու դուստր։ Բնակվում է Երևան քաղաքում։
Աշխարհաքաղաքական հենման կետ
Աշխարհաքաղաքական հենման կետ, (անգլ. Geopolitical point of support) աշխարհաքաղաքականության հասկացության, որով նշանակվում է Տոտալ դաշտից դուրս գտնվող որևէ պետութ­յան տարածքը, որի հաղորդակցության ուղիները վերահսկում է այլ պետություն (պետություններ) (օրինակ' Նախիջևանի ինքնավար հանրապեաությունը. Կալինինգրադի մարզը և այլն)։
Աղբյուրներ
Կատեգորիա:Իրավաբանություն
Պերսի ան Օժ
Պերսի ան Օժ (Percy-en-Auge), համայնք Ֆրանսիայի Ստորին Նորմանդիա մարզի Կալվադոս գավառում ։